CELEX: 31982D0033
Language: el
Date: 1981-12-17 00:00:00
Title: 82/33/EOK: Απόφαση τής Επιτροπής τής 17ης Δεκεμβρίου 1981 περί εγκρίσεως προγράμματος περί εγκαταστάσεων τού οινικού τομέα στήν Ελλάδα, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31982D0033

82/33/EOK: Απόφαση τής Επιτροπής τής 17ης Δεκεμβρίου 1981 περί εγκρίσεως προγράμματος περί εγκαταστάσεων τού οινικού τομέα στήν Ελλάδα, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 016 της 22/01/1982 σ. 0039 - 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Δεκεμβρίου 1981  περί εγκρίσεως προγράμματος περί εγκαταστάσεων του οινικού τομέα στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (82/33/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι την 5η Μαρτίου 1981 η ελληνική κυβέρνηση ανακοίνωσε το πρόγραμμα περί των εγκαταστάσεων του οινικού τομέα·  ότι το εν λόγω πρόγραμμα αποσκοπεί στη δημιουργία και στη βελτίωση των εγκαταστάσεων που προορίζονται για την παρασκευή, την εναποθήκευση, τη συσκευασία και την εμπορία των οίνων, καθώς και στη βελτίωση της ποιότητάς τους και στην αύξηση του τμήματος της παραγωγής οίνων, ο τύπος και το ποιοτικό επίπεδο των οποίων εξασφαλίζουν τις προοπτικές διαθέσεως στο εσωτερικό· ότι τούτο συνιστά πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιλαμβάνει επαρκή στοιχεία από αυτά του άρθρου 3 του κανονισμού (ΕΟΚ) αριθ. 355/77, που δείχνουν ότι οι στόχοι του άρθρου 1 του εν λόγω κανονισμού είναι δυνατόν να επιτευχθούν στον τομέα των οίνων στην Ελλάδα· ότι η προθεσμία που καθορίζεται για την πραγματοποίηση του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του εν λόγω κανονισμού·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα περί εγκαταστάσεων του οινικού τομέα, που ανακοινώθηκε την 5η Μαρτίου 1981 από την κυβέρνηση της Ελληνικής Δημοκρατίας, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ελληνική Δημοκρατία.  Έγινε στις Βρυξέλλες, στις 17 Δεκεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.